תחנה מטאורולוגית

[שמאל|ממוזער|250 פיקסלים |תחנה מטאורולוגית של השרות המטאורולוגי הישראלי, ב[בית ג'מאל. סוכה מטאורולוגית מאווררת מדגם סטיבנסון.]]
**תחנה מטאורולוגית** (באנגלית: **Weather station**) היא מתקן, המוצב ביבשה או בים, שנמצאים בו מכשירים וציוד למדידת תנאי אטמוספירה הנדרשים ללביצוע תחזיות מזג אוויר ולחקר מזג האוויר והאקלים. המדידות שמבוצעות בתחנה כוללות טמפרטורה, לחץ אטמוספירי, לחות, מהירות רוח, כיוון הרוח, עוצמת קרינת השמש, כמויות משקעים ועוד. מדידות הרוח מבוצעות באוויר הפתוח ככל האפשר, בעוד שמדידות של הטמפרטורה והלחות נמדדות במקום מוצל ללא קרינת שמש ישירה. תצפיות ידניות מבוצעות לפחות פעם ביום, בעוד שמדידות אוטומטיות מבוצעות לפחות פעם בשעה. מדידות מזג האוויר בים מבוצעות על ידי ספינות ומצופי מזג אוויר נייחים ונסחפים , המודדים ערכים מטאורולוגים שונים במקצת, כגון טמפרטורת פני הים (SST), גובה הגלים, מרווח בין הגלים, כימיקלים שונים הנשפכים לים ועוד.

## מכשירים למדידת מזג אוויר
[ממוזער|250 פיקסלים |תחנת מזג האוויר [מנהל האוקיינוסים והאטמוספירה הלאומי|NOAA בנמל ווייק איילנד מודדת ומשדרת נתונים על מהירות הרוח, לחץ אטמוספירי, טמפרטורת אוויר וגאות.]]
בתחנות מזג אוויר סטנדרטיות קיימים המכשירים הבאים:
* מדחום למדידת טמפרטורת פני הים והאוויר
* ברומטר למדידת לחץ אטמוספירי
* מד לחות למדידת לחות
* מד רוח למדידת מהירות הרוח
* פירנומטר  למדידת קרינת השמש
* מד גשם למדידת משקעים נוזליים בפרקי זמן מוגדרים.
* שרוול רוח למדידת מהירות רוח כללית וכיוון הרוח
* שבשבת רוח, הנקראת גם שבשבת מזג אוויר: השבשבת מראה לאיזה כיוון נושבת הרוח ומהירותה.

בתחנות מזג אוויר אוטומטיות בנמלי תעופה , משתמשים במכשירים נוספים:
* חיישן מזג אוויר נוכחי וחיישן זיהוי משקעים יורדים בזמן אמת
* דיסדרומטר  למדידת התפלגות גודל טיפות  הגשם
* מד טרנסמיס  למדידת ראות
* מד תקרת עננות  למדידת גובה תקרת/בסיס העננים

תחנות מתוחכמות יותר מודדות את מדד הקרינה האולטרה סגולה, רטיבות העלים , לחות הקרקע, טמפרטורת הקרקע, טמפרטורת המים בבריכות, אגמים, נחלים או נהרות, ונתונים אחרים.

### חשיפה
פרט לאותם מכשירים הדורשים חשיפה ישירה לערכים הנמדדים כגון מד רוח, מד גשם, מד קרינת השמש וכדומה, המכשירים צריכים להיות מוגנים בסוכה מטאורולוגית מאווררת מדגם סטיבנסון, כדי למנוע קרינת שמש ישירה על הציוד. המכשור צריך לאפשר הקלטה של הנתונים. ללא הקלטות אוטומטיות נדרשת עבודה ידנית משמעותית לשמירת הנתונים. כמו כן המכשור צריך לאפשר שידור אוטומטי של הנתונים, בפורמט כגון METAR , כי נתוני מזג אוויר הנמדדים בו זמנית ממספר תחנות נדרשים לחיזוי מזג אוויר.

## תחנה מטאורולוגית
שמאל|ממוזער|250 פיקסלים |מכשירי תחנה מטאורולוגית צמודים על הגג
תחנה מטאורולוגית כוללת קבוצה של מכשירי מדידת מזג אוויר המופעלים על ידי אדם פרטי, מועדון, עמותה או עסק. תחנות מזג אוויר הפכו מתקדמות יותר ויכולות לכלול חיישנים רבים ושונים למדידת תנאי מזג האוויר. חיישנים אלו יכולים להשתנות בין הדגמים וצרכי המשתמש, אך רובם מודדים את מהירות הרוח, כיוון הרוח, טמפרטורות חיצוניות ופנימיות, לחות חיצונית ופנימית, לחץ ברומטרי, כמות גשם וקרינת UV/קרינת השמש. קיימים חיישנים אחרים שביכולתם למדוד את לחות הקרקע, טמפרטורת הקרקע ורטיבות העלים. איכות, נתוני מזג האוויר הנמדדים בתחנות, מושפעת מכמות וסוגי החיישנים שבתחנות ומיקומן. נתוני תחנות מזג אוויר יכולים להשתנות במידה רבה, דבר שמקשה על הקביעה אילו תחנות אוספות נתונים מדויקים, משמעותיים וברי-השוואה.

תחנות מזג אוויר כוללות בדרך כלל קונסולה דיגיטלית המספקת קריאות של הנתונים הנאספים. קונסולות אלו עשויות להתממשק למחשב אישי שבו ניתן להציג, לאחסן ולהעלות נתונים לאתרי אינטרנט או למערכות להטמעת/הפצת נתונים.

תחנות מזג אוויר מופעלות ברמה לאומית ארצית, ברמה בינלאומית, ברמת בעלי תחנות פרטיות ולמטרות חינוך. חלק מבעלי התחנות הפרטיות חולקים את הנתונים המתקבלים מהתחנות שלהם עם אחרים. הם עושים זאת על ידי חיבור ידני של דוחות ידניים, או, בהפצת נתונים דרך האינטרנט או באמצעות רדיו חובבים. היישום Citizen Weather Observer  בקיצור (CWOP) מאפשר שיתוף מידע בין תחנות מזג אוויר פרטיות. אתר האינטרנט מחתרת מזג האוויר הוא אתר פופולרי נוסף לשיתוף של נתוני מזג האוויר עם אחרים ברחבי העולם. כמו ב-CWOP, לכל תחנה המגישה נתונים ל-Weather Underground יש דף אינטרנט ייחודי המציג את הנתונים שהוגשו. אתר האינטרנט של תצפיות מזג האוויר (WOW) של השירות המטאורולוגי הבריטי  בבריטניה מאפשר גם שיתוף והצגה של נתונים מתחנות פרטיות.

שמאל|ממוזער|250 פיקסלים |ספינת מזג האוויר "MS Polarfront".

## ספינות ייעודיות
ספינת מזג אוויר  היא ספינה שהוצבה באוקיינוס כפלטפורמה למדידת מזג אוויר לשימוש לחיזוי מזג האוויר. ספינת מזג האוויר נועדה גם לסייע בפעולות חיפוש והצלה ולתמוך בטיסות טרנס-אטלנטיות באזור הצבתה. השימוש בספינות מזג אוויר הוכיחה את עצמה כמועילה מאוד במהלך מלחמת העולם השנייה. ארגון התעופה האזרחית הבינלאומית (ICAO) הקים רשת עולמית של 13 ספינות מזג אוויר בשנת 1948. מתוך 12 הספינות שנותרו בפעילות בשנת 1996, תשע ספינות היו ממוקמות בצפון האוקיינוס האטלנטי בעוד ששלוש היו ממוקמות בצפון האוקיינוס השקט. הסכם השירות של ספינות מזג האוויר הסתיים בשנת 1990. תצפיות מזג אוויר מספינות מזג האוויר היו מועילות למחקרי רוח וגלים. ספינת מזג האוויר האחרונה הייתה MS Polarfront, הידועה כתחנה מטאורולוגית M ("jilindras") שהייתה מוצבת ב-66°N, 02°E, היא נוהלה על ידי המכון המטאורולוגי הנורווגי. השירות של MS Polarfront הופסק ב-1 בינואר 2010. מאז שנות ה-60 תפקיד ספינות מזג האוויר הוחלף ברובו על ידי לוויינים, מטוסים לטווח ארוך ומצופי מזג אוויר. מאידך תצפיות מזג אוויר מאניות נמשך על ידי אלפי אניות סוחר האוספות ומשדרות נתוני מזג אוויר תוך כדי פעילותן המסחרית. פרויקט מיקור ההמונים Old Weather  מתמלל יומנים ימיים של ספינות שהפליגו עוד לפני עידן הספינות הייעודיות.
[ממוזער|250 פיקסלים |מצוף מזג אוויר המופעל על ידי מרכז מצוף הנתונים הלאומי [מנהל האוקיינוסים והאטמוספירה הלאומי|NOAA]]

## מצופים ייעודיים
מצופי מזג אוויר הם מכשירים אשר אוספים נתוני מזג אוויר ונתוני אוקיינוגרפיה באוקיינוסים ובאגמים בעולם. מצופים שנעגנו בקרקעית הים, האוקיינוסים והאגמים היו בשימוש מאז שנת 1951. מצופים נסחפים הם מצופים שנסחפים על פני האוקיינוסים והימים עם זרמי הים והרוחות, הוכנסו לשימוש בסוף שנות ה-70. מצופים עוגנים, מחוברים לקרקעית הים באמצעות שרשראות, כבלי ניילון או פוליפרופילן. עם דעיכתו של פרויקט ספינות מזג האוויר, מצופי מזג האוויר קבלו את התפקיד הראשון בחשיבות במדידת נתוני מזג האוויר מעל הים הפתוח מאז שנות ה-70. במהלך שנות ה-80 וה-90, רשת של מצופים במרכז ובמזרח האוקיינוס השקט הטרופי, סייעה לחקור את התנודה הדרומית של תופעת האקלים המתרחשת אחת לכמה שנים אל ניניו. מצופי מזג אוויר עוגנים בעלי קוטר הנע בין 12-1.5 מטרים, בעוד שמצופים נסחפים קטנים יותר, בעלי קוטר שבין 30–40 סנטימטרים. מצופי סחיפה הם מצופי מזג האוויר הדומיננטיים מבחינת הכמות שלהם. בכל רחבי האוקיינוסים, הימים והאגמים נמצאים כ־1250מצופי סחיפה. לנתוני עוצמת הרוח הנמדדים ממצופים קיימת שגיאה קטנה יותר מזו הנמדדת בספינות. ישנם גם הבדלים בערכי מדידות טמפרטורת פני הים בין שתי הפלטפורמות.

## תחנה מטאורולוגית סינופטית
[קישור=//upload.wikimedia.org/wikipedia/commons/c/c7/PULSONIC_-_PULSIA_-_Station_Synoptique.png|שמאל|ממוזער|250 פיקסלים |תחנה מטאורולוגית אוטומטית [סינופטיקה|סינופטית]]
תחנות מזג אוויר סינופטיות הן תחנות אוטומטיות אשר אוספות מידע מטאורולוגי בזמן סינופטי 00h00, 06h00, 12h00, 18h00 (UTC) וגם בשעות הסינופטיות 03h00, 09h00, 15h00, 21h00 (UTC).

מכשירי המדידה הנפוצים בתחנות הסינופטיות הם: מד רוח, שבשבת רוח, חיישן לחץ אטמוספירי, מדחום, מד לחות ומד גשם.

נתוני מזג האוויר נערכים בפורמט מיוחד ומשודרים לארגון המטאורולוגיה העולמי WMO כדי לעזור במודלים של תחזית מזג האוויר.

## רשתות
מגוון רשתות של תחנות מזג אוויר יבשתיות הוקמו ברחבי העולם. חלקם בסיסיים לניתוח חזיתות מזג אוויר ומערכות לחץ אטמוספירי, כמו רשת התצפית הסינופטית, קיימות רשתות אחרות שהן אזוריות יותר באופיים, הידועות כמזונטים .

## תחנות מזג אוויר בישראל
השירות המטאורולוגיה הישראלי הקים ומחזיק ב-82 תחנות מזג אוויר לאומיות ברחבי המדינה. בנוסף הוא אוסף נתונים מכ-400 תחנות מזג אוויר פרטיות של מתנדבים. משרד החקלאות ופיתוח הכפר גם מרכז נתוני תחנות מזג אוויר מעשרות תחנות המופעלות על ידי חקלאים ברחבי המדינה הנותנות לחקלאים תחזית מטאורולוגית חקלאית.

## ראו גם
* אקלים
* מטאורולוגיה
* מטאורולוגיה – מונחים
* היסטוריה של המטאורולוגיה
* סינופטיקה
* מדד קרינת על-סגול
* מכ"ם מזג האוויר
* לוויין מזג אוויר
* מפה סינופטית

## קישורים חיצוניים

* אתר השירות המטאורולוגי הישראלי
* תחנות מזג אוויר באתר אגרומטאו - מטאורולוגיה לחקלאים בישראל
* תוכנית האזרח לצופה מזג אוויר 
* הדרכה ראשונית להשגת תצפיות מטאורולוגיות מייצגות באתרים עירוניים, מאת Tim R. Oke
* מדריך הצופה הבינלאומי לצופי מזג אוויר
* תוכנית המשקיף השיתופית של NWS
* מדריך תצפית NWS מס' 2: תצפיות בתחנה שיתופית

## הערות שוליים

קטגוריה:מכשירי מדידה במטאורולוגיה
קטגוריה:לוויינים
קטגוריה:מטאורולוגיה
קטגוריה:ארגוני מטאורולוגיה